CELEX: 32018D1590
Language: et
Date: 2018-10-19 00:00:00
Title: Komisjoni otsus (EL) 2018/1590, 19. oktoober 2018, millega muudetakse otsuseid 2012/481/EL, 2014/391/EL, 2014/763/EL ja 2014/893/EL seoses teatavatele toodetele ELi ökomärgise andmise ökoloogiliste kriteeriumide ning asjaomaste hindamis- ja kontrollinõuete kehtivusajaga (teatavaks tehtud numbri C(2018) 6805 all) (EMPs kohaldatav tekst)

23.10.2018   
               
               
                  ET
               
               
                  Euroopa Liidu Teataja
               
               
                  L 264/24
               
            
         KOMISJONI OTSUS (EL) 2018/1590,
         19. oktoober 2018,
         millega muudetakse otsuseid 2012/481/EL, 2014/391/EL, 2014/763/EL ja 2014/893/EL seoses teatavatele toodetele ELi ökomärgise andmise ökoloogiliste kriteeriumide ning asjaomaste hindamis- ja kontrollinõuete kehtivusajaga
         
            
               (teatavaks tehtud numbri C(2018) 6805 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2009. aasta määrust (EÜ) nr 66/2010 ELi ökomärgise kohta, (1) eriti selle artikli 8 lõiget 2,
         olles nõu pidanud Euroopa Liidu ökomärgise komisjoniga
         ning arvestades järgmist:
         
                     (1)
                  
                  
                     Trükitud paberile ELi ökomärgise andmise ökoloogilised kriteeriumid ning komisjoni otsuses 2012/481/EL (2) sätestatud asjaomased hindamis- ja kontrollinõuded kaotavad kehtivuse 31. detsembril 2018.
                  
               
                     (2)
                  
                  
                     Madratsitele ELi ökomärgise andmise ökoloogilised kriteeriumid ning komisjoni otsuses 2014/391/EL (3) sätestatud asjaomased hindamis- ja kontrollinõuded kaotavad kehtivuse 23. juunil 2018.
                  
               
                     (3)
                  
                  
                     Imavatele hügieenitoodetele ELi ökomärgise andmise ökoloogilised kriteeriumid ning komisjoni otsuses 2014/763/EL (4) sätestatud asjaomased hindamis- ja kontrollinõuded kaotavad kehtivuse 24. oktoobril 2018.
                  
               
                     (4)
                  
                  
                     Mahapestavatele kosmeetikatoodetele ELi ökomärgise andmise ökoloogilised kriteeriumid ning komisjoni otsuses 2014/893/EL (5) sätestatud asjaomased hindamis- ja kontrollinõuded kaotavad kehtivuse 9. detsembril 2018.
                  
               
                     (5)
                  
                  
                     Kooskõlas ELi ökomärgise 30. juuni 2017. aasta toimivuskontrolli (REFIT) (6) järeldustega hindas komisjon koos ELi ökomärgise komisjoniga iga tooterühma asjakohasust enne ettepaneku tegemist selle pikendamiseks. See hindamine kinnitas otsustega 2012/481/EL, 2014/391/EL, 2014/763/EL ja 2014/893/EL kehtestatud praegu kehtivate ökoloogiliste kriteeriumide ning asjaomaste hindamis- ja kontrollinõuete sobivust. Lisaks näitas kõnealune hindamine, kui asjakohane on hoida neid tooterühmasid ELi ökomärgise all ja et mõnel juhul on asjakohane siduda need tooterühmad muude olemasolevate tooterühmadega, et parandada sünergiat eri tooterühmade vahel ja suurendada ELi ökomärgise kasutuselevõttu. Läbivaatamise käigus tuleks pöörata piisavat tähelepanu asjaomaste ELi poliitikameetmete, õigusaktide ja teaduslike tõendite omavahelisele sidususele.
                  
               
                     (6)
                  
                  
                     Trükitooted ja järeltöödeldud paberist tooted on väga tihedalt seotud. Lisaks on käimas joonestuspaberist (trükitud paberi substraat) toodete läbivaatamisprotsess. Sünergia parandamiseks ja ELi ökomärgise kasutuselevõtu suurendamiseks nende tooterühmade puhul tuleks trükitoodete praegu kehtivate kriteeriumide kehtivusaeg viia kooskõlla joonestuspaberi omaga ja pikendada seda 31. detsembrini 2020.
                  
               
                     (7)
                  
                  
                     ELi ökomärgise kasutuselevõtu suurendamiseks madratsite puhul tuleks kaaluda selle tooterühma ühendamist mööbli tooterühmaga. Esimese sammuna tuleks viia madratsite praegu kehivate kriteeriumide kehtivusaeg kooskõlla mööbli omaga ja pikendada seda 28. juulini 2022.
                  
               
                     (8)
                  
                  
                     Imavate hügieenitoodete puhul tuleks nende praegu kehtivate ELi ökomärgise kriteeriumide kehtivusaega pikendada 31. detsembrini 2022, et tagada turu ning olemasolevate ja potentsiaalsete tulevaste loaomajate stabiilsus, mis võib suurendada kasutuselevõttu tööstuses.
                  
               
                     (9)
                  
                  
                     Mahapestavate kosmeetikatoodete ELi ökomärgise kriteeriumide kehtivusaega tuleks pikendada 31. detsembrini 2021, et võimaldada nende läbivaatamise lõpuleviimist.
                  
               
                     (10)
                  
                  
                     Seepärast on asjakohane pikendada nende kriteeriumide ning hindamis- ja kontrollinõuete kehtivusaega.
                  
               
                     (11)
                  
                  
                     Seetõttu tuleks otsuseid 2012/481/EL, 2014/391/EL, 2014/763/EL ja 2014/893/EL vastavalt muuta.
                  
               
                     (12)
                  
                  
                     Käesoleva otsusega ette nähtud meetmed on kooskõlas määruse (EÜ) nr 66/2010 artikli 16 alusel loodud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2012/481/EL artikkel 4 asendatakse järgmisega:
            
               
                  „Artikkel 4
                  Tooterühma „trükitud paber“ ökoloogilised kriteeriumid ning asjaomased hindamis- ja kontrollinõuded kehtivad kuni 31. detsembrini 2020.“
               
            
         
         
            Artikkel 2
            Otsuse 2014/391/EL artikkel 4 asendatakse järgmisega:
            
               
                  „Artikkel 4
                  Tooterühma „madratsid“ ökoloogilised kriteeriumid ning asjaomased hindamis- ja kontrollinõuded kehtivad kuni 28. juulini 2022.“
               
            
         
         
            Artikkel 3
            Otsuse 2014/763/EL artikkel 4 asendatakse järgmisega:
            
               
                  „Artikkel 4
                  Tooterühma „imavad hügieenitooted“ ökoloogilised kriteeriumid ning asjaomased hindamis- ja kontrollinõuded kehtivad kuni 31. detsembrini 2022.“
               
            
         
         
            Artikkel 4
            Otsuse 2014/893/EL artikkel 4 asendatakse järgmisega:
            
               
                  „Artikkel 4
                  Tooterühma „mahapestavad kosmeetikatooted“ ökoloogilised kriteeriumid ning asjaomased hindamis- ja kontrollinõuded kehtivad kuni 31. detsembrini 2021.“
               
            
         
         
            Artikkel 5
            Käesolev otsus on adresseeritud liikmesriikidele.
         
         
            Brüssel, 19. oktoober 2018
            
               
                  Komisjoni nimel
               
               
                  komisjoni liige
               
               Karmenu VELLA
            
         
         
            (1)  ELT L 27, 30.1.2010, lk 1.
         
            (2)  Komisjoni 16. augusti 2012. aasta otsus 2012/481/EL, millega kehtestatakse trükitud paberile ELi ökomärgise andmise ökoloogilised kriteeriumid (ELT L 223, 21.8.2012, lk 55).
         
            (3)  Komisjoni 23. juuni 2014. aasta otsus 2014/391/EL, millega kehtestatakse madratsitele ELi ökomärgise andmise ökoloogilised kriteeriumid (ELT L 184, 25.6.2014, lk 18).
         
            (4)  Komisjoni 24. oktoobri 2014. aasta otsus 2014/763/EL, millega kehtestatakse imavatele hügieenitoodetele ELi ökomärgise andmise ökoloogilised kriteeriumid (ELT L 320, 6.11.2014, lk 46).
         
            (5)  Komisjoni 9. detsembri 2014. aasta otsus 2014/893/EL, millega kehtestatakse mahapestavatele kosmeetikatoodetele ELi ökomärgise andmise ökoloogilised kriteeriumid (ELT L 354, 11.12.2014, lk 47).
         
            (6)  Komisjoni aruanne Euroopa Parlamendile ja nõukogule Euroopa Parlamendi ja nõukogu 25. novembri 2009. aasta määruse (EÜ) nr 1221/2009 (organisatsioonide vabatahtliku osalemise kohta ühenduse keskkonnajuhtimis- ja -auditeerimissüsteemis (EMAS)) ning parlamendi ja nõukogu 25. novembri 2009. aasta määruse (EÜ) nr 66/2010 (ELi ökomärgise kohta, (COM(2017) 355 final) kohaldamise läbivaatamise kohta.